AJÁNLATTÉTELI FELHÍVÁS

**Az Önkormányzat és Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés (továbbiakban: Beszerzési Szabályzat)
III. fejezet 3.2. pontjában szereplő nyílt beszerzési eljárásban ajánlattételre felkért Ajánlattevő részére**

1. **Ajánlatkérő adatai:**

**Ajánlatkérő:** Budapest Főváros IX. Kerület Ferencváros Önkormányzata

**Ajánlatkérői jogkör gyakorlója:** a Beszerzési Szabályzat III. fejezet 3.1. pontja alapján

**Baranyi Krisztina polgármester**

**Kapcsolattartó Ajánlatkérő Humánszolgáltatási Irodája részéről:**

**Hidasi Gábor** *sportreferens*

Cím: 1096 Budapest, Lenhossék u. 24-28.

Tel.: 06-1 215-1077/343

E-mail: Hidasi.Gabor@ferencvaros.hu

1. **A beszerzés tárgya:**

szabadidős, lakossági jóga foglalkozás tartása a 1096 Budapest, Lenhossék u. 24-28. sz alatti helyiségben.

1. **A beszerzés teljes mennyisége és műszaki-szakmai leírása**

Ajánlattevő feladatát képezi a ferencvárosi lakosság részére szabadidős jóga foglalkozás megtartása a 1096 Budapest, Lenhossék u. 24-28. sz alatti helyiségben, 2022. október 01- 2023. május 31. között, pénteki napokon 10.00-11.00 óra között, a munkaszüneti napok és a 2022. december 19-2023. január 9. közötti időszak kivételével.

1. **Ajánlat tartalma, benyújtásának helye, módja és ideje:**
	1. A jelen eljárásban nem lehet Ajánlattevő, aki/amely az Ajánlattételi nyilatkozatban meghatározott kizáró okok hatálya alatt áll. Az Ajánlattevőnek az ajánlattételi nyilatkozat aláírásával és az ajánlathoz való csatolásával kell nyilatkoznia arról, hogy nem áll a kizáró okok hatálya alatt.
	2. **Az Ajánlattevő által az ajánlatában megadni kötelező adatok:**

Ajánlattevőnek az Ajánlattételi nyilatkozat kitöltésével kell ajánlatot tennie. Ajánlatkérő tájékoztatja az Ajánlattevőt, hogy amennyiben az ajánlatából hiányzik az ajánlati ár, illetve az ajánlat egyéb részeiből sem határozható meg egyértelműen, akkor az ajánlata érvénytelennek minősül.

* 1. **Az ajánlatnak tartalmaznia kell az alábbiakban felsorolt dokumentumokat, nyilatkozatokat:**
* Kitöltött és cégszerűen aláírt „Ajánlattételi nyilatkozat”,
* A lakossági, szabadidős jóga foglalkozás tartására jogosító szakmai végzettséget igazoló irat másolatban,
* Az Ajánlattevő cégkivonatában szereplő képviseleti jogosultság vagy írásbeli meghatalmazás alapján az ajánlatot aláíró, abban nyilatkozatot tevő vagy cégjegyzésre jogosult személy(ek) eredeti aláírási címpéldánya(i), vagy annak egyszerű másolata,
* Az Ajánlattevő az ajánlattételi határidőt megelőző 60 napnál nem régebbi – cégkivonatának egyszerű másolata, egyéni vállalkozó esetén a vállalkozói nyilvántartásba vételről kiállított igazolás egyszerű másolata. Cégkivonatként ajánlatkérő elfogadja a [www.cegjegyzek.hu](http://www.cegjegyzek.hu/) oldalról letölthető ingyenes cégkivonatot is.
	1. Az ajánlati dokumentációt **1 példányban**, a cégjegyzésre jogosultak által cégszerűen aláírva, összefűzve vagy egybekötve, az **Ajánlattevő nevének és címének megjelölésével ellátott
	1 db zárt borítékban kell benyújtani**.
	2. Az ajánlatot tartalmazó zárt borítékra az Ajánlattevő nevének és címének a megjelölése mellett, jól olvashatóan rá kell írni a **„Szabadidős tevékenység lakossági jóga Lenhossék utca”** jeligét.
	3. Az ajánlat benyújtható **személyesen** vagy **postai** úton.
		1. *Személyesen történő benyújtás és postai úton történő eljuttatás esetén a cím, illetve a leadás helye:* **Budapest Főváros IX. Kerület Ferencvárosi Polgármesteri Hivatal, 1096 Budapest, Lenhossék u. 24-28. III. em. 321 vagy 322. szoba, Humánszolgáltatási Iroda.**
		2. *A postán feladott, vagy személyesen leadott ajánlatokat* az Ajánlatkérő csak akkor tekinti az ajánlattételi határidőn belül benyújtottnak, ha annak kézhezvételére az ajánlattételi határidő lejártáig sor kerül. Az ajánlat, illetve az azzal kapcsolatos küldemény elvesztéséből eredő kockázat az Ajánlattevőt terheli.
	4. Az ajánlat elkészítésével és benyújtásával kapcsolatban felmerülő valamennyi költséget, kockázatot az Ajánlattevőnek kell viselnie.
	5. **Az ajánlattételi dokumentumok benyújtásának határideje:**

**2022. szeptember 28. 09.00. óra**

* + 1. Ajánlattevő az ajánlatkérés megérkezésétől kezdődően az ajánlatkéréssel kapcsolatban a Hidasi.Gabor@ferencvaros.hu e-mail címen kérhet információt.
		2. Ajánlattevő az ajánlatát az ajánlat benyújtásának határidejéig bármikor kiegészítheti, módosíthatja. A kiegészítésre, módosításra az ajánlat benyújtására vonatkozó szabályokat kell alkalmazni.
		3. A benyújtási határidő be nem tartása az ajánlat érdemi vizsgálat nélküli érvénytelenségét vonja maga után.
1. **Ajánlat bontása**
	1. Az ajánlat **bontásának** időpontja: **2022. szeptember 28. 10.00. óra.** Ajánlatkérő felhívja Ajánlattevő figyelmét, hogy a bontási eljárás nem nyilvános. Ajánlatkérő az elkésett ajánlatot érvénytelenné nyilvánítja, és felbontás nélkül megőrzi.
	2. Amennyiben Ajánlatkérő a borítékbontást követően az ajánlat kiegészítését, pontosítását tartja szükségesnek, az ajánlatában megadott e-mail címre küldi észrevételét, kérését. Amennyiben Ajánlattevő a kiegészítésre, pontosításra vonatkozó kérésnek a megadott határidőig nem tesz eleget, az ajánlata érvénytelenségét vonja maga után.
2. **Bírálati szempont, értékelése és eredményhirdetés**
	1. Ajánlatkérő az ajánlat elbírálásakor az Ajánlattevő ajánlattételi nyilatkozatában megadott díjat veszi figyelembe. Ajánlatkérő az ajánlatot **tárgyalás nélkül** bírálja el. Ajánlatkérő kiköti, hogy döntését nem indokolja, továbbá fenntartja a jogot, hogy az eljárást indokolás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlattételi felhívást visszavonja.
	2. Ajánlatkérő az elbírálás határidejét indokolás nélkül meghosszabbíthatja, mely tényről az Ajánlattevőt írásban tájékoztatni köteles.
	3. **Eredményhirdetés** tervezett időpontja: **2022. szeptember 29.** Ajánlatkérő az eredményhirdetés tervezett határidejét egy alkalommal, indokolás nélkül legfeljebb 3 nappal meghosszabbíthatja, mely tényről Ajánlattevőt írásban értesíti. Ajánlatkérő az Ajánlattevőt írásban értesíti az eredményről a döntést követő 5 napon belül.
3. **A nyertes Ajánlattevővel a szerződéskötés tervezett időpontja:**

**2022. szeptember 30.**

* 1. Ajánlatkérő felhívja az Ajánlattevő figyelmét arra, hogy a szerződéskötésként megjelölt időpont tájékoztató jellegű, a pontos dátumról és helyszínről Ajánlatkérő írásban értesíti a nyertes Ajánlattevőt.
1. **Az eljárás eredményeképpen kötendő szerződés főbb elemei**

Megbízási szerződés, melynek tervezete jelen ajánlattételi felhívás részét képezi.

Budapest, 2022. szeptember 20.

|  |
| --- |
| **Baranyi Krisztina** **polgármester** |

1. **számú melléklet**

**AJÁNLATTÉTELI NYILATKOZAT**

Alulírott, …………………………………, mint a(z) ………….......................................... cégjegyzésre jogosult képviselője, Budapest Főváros IX. Kerület Ferencváros Önkormányzata Ajánlatkérő által kiírt **„Szabadidős tevékenység lakossági jóga Lenhossék utca”**  tárgyú beszerzési eljárás ajánlattevőjeként

n y i l a t k o z o m,

* hogy miután az ajánlattételi felhívás (és dokumentáció) feltételeit megvizsgáltuk, azokat megértettük és elfogadjuk, és a felhívás (és dokumentáció) feltételei, továbbá az eljárás során keletkezett egyéb dokumentumok szerint ajánlatot teszünk az ajánlatunkban a rögzített ajánlati áron;
* nyertességünk esetén készek és képesek vagyunk az ajánlatunkban, valamint a felhívásban, (a dokumentációban) és a beszerzési eljárás során keletkezett egyéb iratokban előírt feltételeknek megfelelően a szerződés megkötésére és teljesítésére;
* nyertességünk esetén vállaljuk a felhívásban, (a dokumentációban) és a beszerzési eljárás során keletkezett egyéb iratokban előírt feltételeknek megfelelően a szerződés megkötését;
* az ajánlatkérés alkalmas volt arra, hogy megfelelő ajánlatot készíthessünk, és ajánlatunkat ennek figyelembevételével tesszük;
* kijelentjük, hogy az ajánlatunkban tett kijelentéseink és nyilatkozataink a valóságnak megfelelnek;
* a megpályázott munkára megfelelő jogosultsággal és szakértelemmel rendelkezünk.
* az általam képviselt gazdálkodó szervezet vonatkozásában nem állnak fenn az alábbi kizáró okok:
1. végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy a gazdasági szereplő személyes joga szerinti hasonló eljárás van folyamatban, vagy személyes joga szerint hasonló helyzetben van;
2. tevékenységét felfüggesztette vagy tevékenységét felfüggesztették;
3. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, és a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, s az eltiltás ideje alatt áll, vagy az ajánlattevő tevékenységét más bíróság hasonló okból és módon jogerősen korlátozta;
4. közbeszerzési eljárásokban való részvételtől jogerősen eltiltásra került, s az eltiltás ideje alatt áll;
5. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
6. korábbi - három évnél nem régebben lezárult - közbeszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, s a jogerősen megállapított időtartam még nem ért véget;
* az általam képviselt gazdálkodó szervezet nem vesz igénybe a szerződés teljesítéséhez olyan közreműködőt, aki a felhívásban előírt kizáró okok hatálya alá tartozik.

**Céginformáció[[1]](#footnote-1):**

|  |  |
| --- | --- |
| A cég teljes neve |  |
| A cég rövidített neve, ha van ilyen |  |
| Cégjegyzékszáma |  |
| Adószám illetve adóazonosító jel |  |
| Pénzforgalmi jelzőszáma |  |
| Székhely |
| Irányítószám, település |  |
| Utca, házszám |  |
| Honlap |  |
| Postacím (ha nem azonos a székhellyel) |
| Irányítószám település |  |
| Utca, házszám |  |
| Postafiók |  |
| Cégjegyzésre (aláírásra) jogosult személy(ek) |
| Név, beosztása |  |
| Telefon |  |
| Mobil |  |
| Fax |  |
| E-mail |  |
| Az eljárásban kapcsolattartó személy |
| Név, beosztása |  |
| Telefon |  |
| Mobil |  |
| E-mail |  |
| Céges személyi és szakmai háttér adatai |
| Cég alkalmazottak száma (összesen /ebből felsőfokú végzettségű) |  |
| Szerződéses külső szakértői kapcsolatok (személyek) száma |  |
| Az ajánlatkérés tárgyának megfelelő referenciák |  |

Kötelezettséget vállalunk arra, hogy az eljárás nyerteseként az Ajánlatkérővel szerződést kötünk és a beszerzés tárgyát képező feladatot/ tevékenységet az alábbi táblázatban szereplő díjak ellenében elvégezzük:

|  |
| --- |
| **„Szabadidős tevékenység lakossági jóga Lenhossék utca”** |
| lakosság részére szabadidős jóga foglalkozások megtartása a 1096 Budapest, Lenhossék u. 24-28. sz alatti helyiségben a 2022. október 01- 2023. május 31. időszakban, pénteki napokon 10.00-11.00 óra között, összesen 31 alkalommal.**nettó ………..…. Ft/alkalom + …..%ÁFA, azaz bruttó……………….….. Ft/alkalom** |

Budapest, 2022….

 …………………………

 Ajánlattevő cégszerű aláírása

**MEGBÍZÁSI SZERZŐDÉS**

amely létrejött egyrészről **Budapest Főváros IX. Kerület Ferencváros Önkormányzata** (székhely: 1092 Budapest, Bakáts tér 14., adószáma: 15735722-2-43, bankszámla szám: 10401196-00028977-00000005, törzskönyvi azonosító szám: 735726, képviseletében eljár Baranyi Krisztina polgármester) mint megbízó (a továbbiakban **Megbízó**),

másrészről a(z) …………………(székhely: ………………………, cégjegyzékszám: ………………….., adószám: ……………., számlaszám: …………………………., képviseletében eljár: ………………) mint megbízott ( a továbbiakban, mint **Megbízott**) között az alulírott helyen és napon, az alábbi feltételek szerint:

**Előzmények**

Megbízó beszerzési eljárást folytatott le „Szabadidős tevékenység lakossági jóga Lenhossék utca” tárgyában. Az eljárás nyertese Megbízott.

Felek jelen szerződést a fentiekben meghatározott beszerzési eljárás eredményeként kötik meg. Rögzítik, hogy közöttük a szerződés a fenti beszerzési eljárásban keletkezett iratokban szereplő, különösen az ajánlattételi felhívásban és az ajánlatban megjelölt követelményeknek megfelelő tartalommal jön létre, amely dokumentumok a jelen szerződés elválaszthatatlan részét képezik, s jelen szerződés tartalma csak ezen dokumentumok tartalmával együtt értelmezhető.

**1. A szerződés tárgya**

1.1. Megbízó megbízza a Megbízottat 2022. október 01. és 2022. május 31. között, a munkaszüneti napok és a 2022. december 19- 2023. január 9. közötti időszak kivételével, lakossági jóga foglalkozások megtartásával a IX. kerületi lakosok részére térítésmentesen, a 1096 Budapest, Lenhossék u. 24-28. sz. alatti (Budapest Főváros IX. kerület Ferencvárosi Polgármesteri Hivatal épületében lévő) tornateremben, jelen Szerződés 1. sz. mellékletében rögzített időpontokban.

1.2. Megbízott a megbízást elfogadja. Kijelenti, hogy a megbízás teljesítésére képes, annak a legjobb tudása szerint, a jogszabályok, a szakmai szabályzatok és szabályok keretei között, Megbízó utasításai szerint eleget tesz. Megbízott kijelenti továbbá, hogy a lakossági jóga foglalkozás megtartásához szükséges személyi, tárgyi és technikai feltételek rendelkezésére állnak.

**2. Felek jogai és kötelezettségei**

2.1. Megbízó a lakossági jóga foglalkozás szervezéséhez szükséges adatokat, a szükséges információkat és tájékoztatást Megbízott rendelkezésére bocsátja. A megbízás szakmai teljesítésének ellenőrzésére jogosult Megbízó részéről: Hidasi Gábor sportreferens.

2.2. Megbízott köteles a Megbízó utasításai szerint és érdekei figyelembevételével eljárni.

2.3. Megbízott – kárfelelőssége mellett – köteles Megbízót minden olyan körülményről haladéktalanul értesíteni, amely a sportprogramok szervezésének eredményességét vagy határnapon történő elvégzését veszélyezteti vagy gátolja.

**3. Az ellenszolgáltatás mértéke, fizetési feltételek**

3.1. Felek jelen szerződésben meghatározott lakossági jóga foglalkozás megtartásáért járó megbízási **díjat alkalmanként bruttó …………….. Ft összegben, azaz alkalmanként bruttó ………………. forintban, mindösszesen 31 alkalommal, összesen** **bruttó ………………. forintban** állapítják meg. A díj magában foglalja Megbízottnak a teljesítéssel kapcsolatos valamennyi költségét. Megbízott többletköltséget semmilyen jogcímen nem érvényesíthet.

3.2. Megbízó előleget nem fizet. A számla benyújtására Megbízott a lakossági jóga foglalkozás jelen szerződés szerinti megtartása után Megbízó teljesítésigazolása alapján jogosult. Amennyiben számlakifogás nem merül fel, a számla összegét Megbízó a részére történő benyújtást követő 30 napon belül – annak szakmai és pénzügyi teljesítésének igazolását követően – átutalja Megbízott fent megadott bankszámlájára a 3412. sz. „Sport és szabadidős feladatok” elnevezésű költségvetési sor terhére. Megbízó részéről a szakmai teljesítés igazolására Hidasi Gábor sportreferens, a pénzügyi teljesítés igazolására Szilágyi Imre irodavezető jogosult.

**4. Kapcsolattartás, adatszolgáltatás**

4.1. Megbízó részéről kapcsolattartásra jogosult személy:

 Név: Hidasi Gábor

 Telefonszám: 215-1077/343

 e-mail: Hidasi.Gabor@ferencvaros.hu

4.2. Megbízott részéről a kapcsolattartásra jogosult személy:

 Név:

 Telefonszám:

 e-mail:

4.3. Felek a fent meghatározott személyeken kívül más személyt is megjelölhetnek kapcsolattartásra, erről azonban a másik felet előzetesen írásban értesíteniük kell.

4.4. Felek a jelen szerződést érintő minden kérdésben egymással írásban érintkeznek, illetve a szóban elhangzottakat egymás felé írásban is megerősítik.

**5. Szerződést biztosító mellékkötelezettségek**

5.1. Megbízó fizetési késedelme esetén Megbízott a Polgári Törvénykönyvről szóló 2013. évi V. törvényben (továbbiakban: Ptk.) meghatározott késedelmi kamat érvényesítésére jogosult.

5.2. A teljesítés Megbízottnak felróható meghiúsulása esetén Megbízó meghiúsulási kötbér érvényesítésére jogosult. A meghiúsulási kötbér összege alkalmanként bruttó 5.000,- Ft.

5.3. Megbízott Megbízónak a kötbért meghaladó kárát is köteles teljes összegében megtéríteni.

5.4. Megbízott kötbérfizetési kötelezettsége esetén Megbízó a kötbért az annak összegére kiállított számla alapján érvényesíti, ebben az esetben, a megbízási díjat a Megbízó csak a kötbér-számla Megbízott általi kiegyenlítését követően köteles kiegyenlíteni. Amennyiben Megbízott késedelmesen nyújtja be a számlát Megrendelőnek, akkor a késett napok számával egyező időtartamra Megbízó mentesül a késedelmi kamat fizetése alól az esetleges késedelmes fizetés esetén.

5.5. Felek rögzítik, hogy amennyiben Megbízott a jelen szerződés 1. számú mellékletében meghatározott határidőkben nem kezdi meg a vállalt feladatok teljesítését, akkor késedelmi kötbért köteles fizetni. A késedelmi kötbér összege alkalmanként bruttó 1000,- Ft, a késedelem minden megkezdett negyedórájára.

**6. A szerződés megszűnése**

6.1. Jelen megbízási szerződés a megbízás szerződésszerű teljesítésével megszűnik.

**7. Záró rendelkezések**

7.1. Felek kötelezettséget vállalnak arra, hogy a közöttük felmerülő vitás kérdéseket elsősorban tárgyalás útján kísérlik meg rendezni. Jelen szerződésben nem szabályozott kérdésekben a Ptk. és az egyéb vonatkozó jogszabályok az irányadók.

7.2. Felek megállapodnak abban, hogy jelen szerződés a szenzitív, illetve üzleti titoknak minősülő adatok kitakarásával – online formában – nyilvános lesz.

Felek a jelen szerződést elolvasták, megértették, majd – mint akaratukkal mindenben megegyezőt – 3 (három) oldal terjedelemben és 4 (négy) példányban jóváhagyólag írták alá.

**Budapest, 2022.**

 **Baranyi Krisztina**

 **polgármester**

 **Budapest Főváros IX. Kerület**

**Ferencváros Önkormányzata**

 **Megbízó Megbízott**

**Pénzügyi ellenjegyző:**

 **Romhányi Ildikó**

 **irodavezető**

 **Pénzügyi Iroda**

**1. számú melléklet**

**Lakossági, szabadidős** **jóga foglalkozás**

|  |
| --- |
| **időpont** |
| 2022.10.07. péntek 10.00.-11.00. |
| 2022.10.14. péntek 10.00.-11.00. |
| 2022.10. 21. péntek 10.00.-11.00.  |
| 2022.10.28. péntek 10.00.-11.00. |
| 2022.11.04. péntek 10.00.-11.00.  |
| 2022.11.11. péntek 10.00.-11.00. |
| 2022.11.18. péntek 10.00.-11.00. |
| 2022.11.25. péntek 10.00.-11.00. |
| 2022.12. 02. péntek 10.00.-11.00. |
| 2022.12.09. péntek 10.00.-11.00. |
| 2022.12 16. péntek 10.00.-11.00. |
| 2023.01.13. péntek 10.00.-11.00. |
| 2023.01.20. péntek 10.00.-11.00.  |
| 2023.01.27. péntek 10.00.-11.00.  |
| 2023.02.03. péntek 10.00.-11.00. |
| 2023.02.10. péntek 10.00.-11.00. |
| 2023.02.17. péntek 10.00.-11.00. |
| 2023.02.24. péntek 10.00.-11.00.  |
| 2023.03.03. péntek 10.00.-11.00. |
| 2023.03.10. péntek 10.00.-11.00.  |
| 2023.03.17. péntek 10.00.-11.00. |
| 2023.03.24. péntek 10.00.-11.00. |
| 2023.03.31. péntek 10.00.-11.00. |
| 2023.04.07. péntek 10.00.-11.00. |
| 2023.04.14. péntek 10.00.-11.00.  |
| 2023.04.21. péntek 10.00.-11.00.  |
| 2023.04.28. péntek 10.00.-11.00. |
| 2023.05.05. péntek 10.00.-11.00.  |
| 2023.05.12. péntek 10.00.-11.00.  |
| 2023.05.19. péntek 10.00.-11.00. |
| 2023.05.26. péntek 10.00.-11.00. |

1. Ajánlatkérő felhívja az ajánlattevők figyelmét arra, hogy a táblázat bővíthető! [↑](#footnote-ref-1)